หุ้นปิดบวก1.59 จุด
ดัชนีตลาดหุ้นไทยปิดตลาดวันนี้ที่ระดับ 886.10 จุดเพิ่มขึ้น 1.59 จุดหรือ 0.18% ด้วยมูลค่าการซื้อขายกว่า 32,684.72 ล้านบาท
26 ส.ค. 2553

ดัชนีตลาดหุ้นไทยปิดตลาดวันนี้ที่ระดับ 886.10 จุดเพิ่มขึ้น 1.59 จุดหรือ 0.18% ด้วยมูลค่าการซื้อขายกว่า 32,684.72 ล้านบาท
นักวิเคราะห์จากบล.พัฒนสินกล่าวว่า หุ้นวันนี้มีทั้งขึ้นและลงเพราะตลาดกำลังรอทั้งปัจจัยบวกและลบที่จะเกิดขึ้นเช่น  การประชุมของธนาคารกลางสหรัฐที่จะเกิดขึ้นในคืนนี้หากมีการอัดฉีดสภาพคล่องเข้าสู่ระบบอีก ก็จะสนับสนุนตลาดหุ้น  ขณะเดียวกันก็มีโอกาสจะลดลงหากการประกาศตัวเลขการเติบโตของสหรัฐคืนนี้ออกมาไม่ดี
อย่างไรก็ตามการลงทุนจังหวะนี้ให้สะสมหุ้นเมื่อดัชนีอ่อนตัวโดยแนวรับที่  877 และ 873 จุด โดยแนะนำหุ้นรับเหมาก่อสร้างเช่น STEC และ CK   ขณะเดียวกันก็ให้ขายทำกำไรเมื่อดัชนีแตะแนวต้านที่ 891 และ 899  จุด 
สำหรับผลของการขึ้นดกอเบี้ยของ คณะกรรมการนโยบายการเงิน( .กนง.)ส่งสัญญาณขึ้นดอกเบี้ยต่อไปโดยทางพัฒนสินคาดว่า ปีนี้ดอกเบี้ยจะขึ้นอีก 2 ครั้งเป็น 2.25% จาก 1.75%